لما عرف الظاهر بيبرس فى مصر ان لويس راح على تونس وقف هجماته و ضرباته ضد الصليبيين فى الشرق طول صيف 1270  ، و استعد لبعتان الجيش المصرى لتونس و بعت لملك تونس يطمنه ان العسكر حايوصلو و امر بحفر اابيار فى السكه مابين مصر و تونس  ، لكن لويس اتوفى مع ابنه جان تريستان ( جان الحزن ) بمرض الطاعون و انتهت تهديداته. جان تريستان كانت خلفته مراته " مرجريت دو بروفنس " Marguerite of Provence فى دمياط و لويس فى الاسر وقت الحمله السابعه ، و خلصت الحمله الصليبيه التامنه على كده و خلف لويس اخوه شارل داجوا اللى ماقدرش يحقق اى نصر و اضطر للتفاوض مع ملك تونس و انتهت المفاوضات بالاتفاق على الجلاء و دفع ملك تونس مبلغ ليه مع حصول الفرنساويه على شوية امتيازات فى تونس.